GUNKUL บวกเกือบ 5% นิวไฮรอบ 4 เดือน โบรกฯ แนะซื้อเป้า 3.60 บ. ปรับเป้ากำไรปี 63 เพิ่ม
GUNKUL บวกเกือบ 5% นิวไฮรอบ 4 เดือน โบรกฯ แนะซื้อเป้า 3.60 บ. ปรับเป้ากำไรปี 63 เพิ่ม ล่าสุดอยู่ที่ 2.68 บาท บวก 0.12 บาท หรือ 4.69% มูลค่าซื้อขาย 211.05 ล้านบาท
GUNKUL บวกเกือบ 5% นิวไฮรอบ 4 เดือน โบรกฯ แนะซื้อเป้า 3.60 บ. ปรับเป้ากำไรปี 63 เพิ่ม ล่าสุดอยู่ที่ 2.68 บาท บวก 0.12 บาท หรือ 4.69% มูลค่าซื้อขาย 211.05 ล้านบาท
5 ม.ค. 2564

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 14.32 น. อยู่ที่ 2.68 บาท บวก 0.12 บาท หรือ 4.69% สูงสุดที่ 2.68 บาท ต่ำสุดที่ 2.58 บาท ด้วยมูลค่าซื้อขาย 211.05 ล้านบาท โดยราคาหุ้น GUNKUL ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 2.72 บาท เมื่อวันที่ 13 ส.ค.2563

ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น GUNKUL ราคาเป้าหมาย 3.60 บาทต่อหุ้น โดยมีมุมมองเป็นบวกจากการขายโครงการดังกล่าว ประเมินเป็นการจัด financial structure เพื่อรองรับโครงการใหม่ เหมือนที่เคยเกิดขึ้นในไตรมาส 4/63 (ซึ่งทางบริษัทได้ขายโครงการ Utsunomiya 67MW และไปลงทุนในโครงการ Phong Dien II และ Tan Chau กำลังการผลิตรวม 100MW ในเวียดนามซึ่งสามารถรับรู้รายได้ได้ทันที) ทั้งนี้กำไรจากการทำธุรกรรมดังกล่าวสามารถรองรับการลงทุนโครงการใหม่เพิ่มเติมราว 150MW คาดสร้าง sentiment เชิงบวกให้กับหุ้นได้
โดยปัจจุบันบริษัทอยู่ระหว่างการเจรจาลงทุนโครงการโรงไฟฟ้าพลังงานทดแทนในเวียดนามและพม่ากำลังการผลิตรวมราว 300-400MW ทั้งนี้อยู่ระหว่างปรับประมาณการและราคาเป้าหมายใหม่
ด้าน บล.กสิกรไทย ระบุในบทวิเคราะห์ แนะนำ “ซื้อ” หุ้น GUNKUL ราคาเป้าหมาย 2.88 บาท โดย GUNKUL ได้ทำการขายโรงไฟฟ้าขนาด 75 MW ในญี่ปุ่นและมีเป้าหมายที่จะนำเงินสดที่ได้มาขยายพอร์ตโรงไฟฟ้าเพิ่มเป็น 1,000 MW ในปี 2565 โดยได้ปรับเพิ่มประมาณการกำไรปี 2563 ขึ้น 44% จากกำไร 1 พันล้านบาท ที่ได้มาจากการขายโครงการ แต่ปรับลดกำไรปี 2565 ลง 1% จากการคาดการณ์ถึงกำลังการผลิตที่ลดลง